CELEX: 32018R1206
Language: sl
Date: 2018-08-28 00:00:00
Title: Izvedbena uredba Komisije (EU) 2018/1206 z dne 28. avgusta 2018 o odprtju in zagotavljanju upravljanja tarifnih kvot Unije za ovčje in kozje meso ter predelano ovčje meso s poreklom z Islandije

29.8.2018   
               
               
                  SL
               
               
                  Uradni list Evropske unije
               
               
                  L 219/1
               
            
         IZVEDBENA UREDBA KOMISIJE (EU) 2018/1206
         z dne 28. avgusta 2018
         o odprtju in zagotavljanju upravljanja tarifnih kvot Unije za ovčje in kozje meso ter predelano ovčje meso s poreklom z Islandije
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) in zlasti člena 58(1) Uredbe,
         ob upoštevanju naslednjega:
         
                     (1)
                  
                  
                     Na podlagi člena 19 Sporazuma o Evropskem gospodarskem prostoru je bil med Evropsko unijo in Islandijo sklenjen sporazum v obliki izmenjave pisem o dodatnih trgovinskih preferencialih za kmetijske proizvode (2) (v nadaljnjem besedilu: sporazum). Sporazum je Unija odobrila s Sklepom Sveta (EU) 2017/1913 (3).
                  
               
                     (2)
                  
                  
                     Za izvajanje Priloge V k sporazumu je Komisija sprejela Izvedbeno Uredbo (EU) 2018/562 (4) o spremembi Izvedbene Uredbe (EU) št. 1354/2011 (5). S spremembo so se povečale količine obstoječih brezcarinskih kvot za ovčje in kozje meso iz tarifnih številk 0204 in 0210 s poreklom z Islandije, prav tako pa se je odprla letna brezcarinska kvota Unije za predelano ovčje meso iz tarifne podštevilke 1602 90.
                  
               
                     (3)
                  
                  
                     Količine tarifnih kvot za ovčje in kozje meso, ki se upravljajo v okviru Izvedbene Uredbe (EU) št. 1354/2011, so izražene v tonah ekvivalenta mase klavnega trupa, medtem ko sporazum določa, da se količine tarifnih kvot za blago s poreklom z Islandije izrazijo v tonah proizvodov. Zato je količine tarifnih kvot Unije, določene v sporazumu, primerno izraziti v tonah proizvodov namesto v ekvivalentu mase klavnega trupa, tako da se upravljanje kvot določi v posebni uredbi.
                  
               
                     (4)
                  
                  
                     Poleg tega je treba določiti upravljanje tarifnih kvot za blago iz tarifnih številk 0204 in 0210 pod novo zaporedno številko kvote in vzpostaviti določbe za prehod na novo zaporedno številko kvote. Črtanje tarifnih kvot za proizvode s poreklom z Islandije iz Izvedbene Uredbe (EU) št. 1354/2011 je določeno v Izvedbeni uredbi Komisije (EU) 2018/1128 (6).
                  
               
                     (5)
                  
                  
                     Sporazum določa, da se tarifne kvote iz Priloge V k sporazumu uporabljajo na letni ravni in da se obseg tarifnih kvot v letih po začetku veljavnosti sporazuma postopoma povečuje. V Prilogi V k sporazumu je določeno, da se prvo leto uporabe količine izračunajo po načelu sorazmernosti. Ker se sporazum uporablja od 1. maja 2018, je treba v Prilogi V k sporazumu določiti količine za leto 2018, ki se izračunajo po načelu sorazmernosti, in letne količine za naslednja leta.
                  
               
                     (6)
                  
                  
                     Komisija bi morala tarifne kvote upravljati v skladu s kronološkim zaporedjem datumov sprejema carinskih deklaracij za sprostitev v prosti promet v skladu s pravili za upravljanje tarifnih kvot iz Izvedbene uredbe Komisije (EU) 2015/2447 (7).
                  
               
                     (7)
                  
                  
                     Sporazum določa, da se za proizvode, upravičene do ugodnosti tarifnih kvot, uporabljajo določbe iz Protokola št. 3 k Sporazumu med Evropsko gospodarsko skupnostjo in Republiko Islandijo o opredelitvi pojma „izdelki s poreklom“ in načinih upravnega sodelovanja, kakor je bil spremenjen s Sklepom št. 2/2005 Skupnega odbora ES-Islandija (8).
                  
               
                     (8)
                  
                  
                     Za uskladitev z datumom uporabe Izvedbene uredbe (EU) 2018/1128, ki določa črtanje tarifnih kvot za proizvode s poreklom z Islandije iz Izvedbene Uredbe (EU) št. 1354/2011, bi se morala ta uredba uporabljati od 1. septembra 2018.
                  
               
                     (9)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Odprejo se tarifne kvote Unije za ovčje in kozje meso ter predelano ovčje meso s poreklom z Islandije, kot je določeno v Prilogi.
         
         
            Člen 2
            Tarifne kvote iz Priloge se upravljajo v skladu s členi 49 do 54 Izvedbene uredbe (EU) 2015/2447.
         
         
            Člen 3
            Da bi bilo blago iz seznama v Prilogi upravičeno do ugodnosti tarifnih kvot, določenih v tej uredbi, mora smiselno ustrezati pravilom o poreklu in drugim določbam iz Protokola št. 3 k Sporazumu med Evropsko gospodarsko skupnostjo in Islandijo o opredelitvi pojma „izdelki s poreklom“ in načinih upravnega sodelovanja, kakor je bil spremenjen s Sklepom št. 2/2005 Skupnega odbora ES-Islandija.
         
         
            Člen 4
            Ta uredba začne veljati tretji dan po objavi v Uradnem listu Evropske unije.
            Uporablja se od 1. septembra 2018.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 28. avgusta 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 269, 10.10.2013, str. 1.
         
            (2)  UL L 274, 24.10.2017, str. 58.
         
            (3)  Sklep Sveta (EU) 2017/1913 z dne 9. oktobra 2017 o sklenitvi Sporazuma v obliki izmenjave pisem med Evropsko unijo in Islandijo o dodatnih trgovinskih preferencialih za kmetijske proizvode (UL L 274, 24.10.2017, str. 57).
         
            (4)  Izvedbena uredba Komisije (EU) 2018/562 z dne 9. aprila 2018 o spremembi Izvedbene uredbe (EU) št. 1354/2011 o odprtju letnih tarifnih kvot Unije za ovce, koze ter ovčje in kozje meso (UL L 94, 12.4.2018, str. 4).
         
            (5)  Izvedbena uredba Komisije (EU) št. 1354/2011 z dne 20. decembra 2011 o odprtju letnih tarifnih kvot Unije za ovce, koze ter ovčje in kozje meso (UL L 338, 21.12.2011, str. 36).
         
            (6)  Izvedbena uredba Komisije (EU) 2018/1128 z dne 9. avgusta 2018 o spremembi Izvedbene uredbe (EU) št. 1354/2011 o odprtju letnih tarifnih kvot Unije za ovce, koze ter ovčje in kozje meso (UL L 205, 14.8.2018, str. 1).
         
            (7)  Izvedbena uredba Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije (UL L 343, 29.12.2015, str. 58).
         
            (8)  Sklep št. 2/2005 Skupnega odbora ES-Islandija z dne 22. decembra 2005 o spremembi Protokola št. 3 o opredelitvi pojma „izdelki s poreklom“ in načinih upravnega sodelovanja k Sporazumu (UL L 131, 18.5.2006, str. 1).
      
      
         
            PRILOGA
            Ne glede na pravila za razlago kombinirane nomenklature se besedilo poimenovanja proizvodov razume kot zgolj okvirno, področje uporabe preferencialne sheme pa je v okviru te priloge določeno z vsebino oznak KN, kot se uporablja ob sprejetju te uredbe. Kadar so navedene oznake ex KN, se preferencialna shema določi s skupno uporabo oznake KN in ustreznega poimenovanja.
            
                        Zaporedna številka kvote
                     
                     
                        Oznaka KN
                     
                     
                        Podštevilka TARIC
                     
                     
                        Poimenovanje proizvodov
                     
                     
                        Kvotno obdobje
                     
                     
                        Obseg kvote (v tonah neto teže, če ni določeno drugače)
                     
                     
                        Stopnja dajatve znotraj kvote (v %)
                     
                  
                        09.0833
                     
                     
                        0204 
                     
                     
                         
                     
                     
                        Ovčje meso
                     
                     
                        Od 1.9.2018 do 31.12.2018
                     
                     
                        [2 117  (*1)]
                     
                     
                        0
                     
                  
                        0210 99 21 
                        0210 99 29 
                     
                     
                         
                     
                     
                        Od 1.1.2019 do 31.12.2019
                     
                     
                        2 783 
                     
                  
                        ex 0210 99 85 
                     
                     
                        10 
                     
                     
                        Za vsako koledarsko leto od 1.1.2020
                     
                     
                        3 050 
                     
                  
                        09.2118
                     
                     
                        1602 90 91 
                     
                     
                         
                     
                     
                        Predelano ovčje meso
                     
                     
                        Od 1.9.2018 do 31.12.2018
                     
                     
                        67
                     
                     
                        0
                     
                  
                        Od 1.1.2019 do 31.12.2019
                     
                     
                        233
                     
                  
                        Za vsako koledarsko leto od 1.1.2020
                     
                     
                        300
                     
                  
               (*1)  Obseg te kvote za leto 2018 se bo zmanjšal za količine, uporabljene v okviru tarifnih kvot z zaporednimi številkami 09.2119, 09.2120 in 09.0790 za deklaracije, ki imajo datum sprejetja v obdobju od 1.1.2018 do 31.8.2018.